Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 776/13/8803	Košice II, 16.4.2014
EEČ : 2-64-265-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
Obsahom zmieru je:
1) Obvinený vyhlasuje, že spáchal skutok, za ktorý je trestne stíhaný, pričom ľutuje svojho konania a ospravedlňuje sa za  svoje protiprávne konanie spôsobené z nedbanlivosti poškodeným.   

2) Obvinený XXXXX urobil iné vhodné opatrenie pre náhradu spôsobenej   škody   tým,  že   predmetnú   dopravnú  nehodu ohlásil v poisťovni  XXXXX XXXXX  Poškodení XXXXX a XXXXX prehlásili, že od obvineného nežiadajú náhradu škody, ktorú im spôsobil prečinom podľa § 158 Tr. zákona, pretože obvinený urobil opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla v znení  platných predpisov.

3) Obvinený  zložil   na   účet   Okresnej  prokuratúry   Košice  II   čiastku  vo   výške   200,-€  /dvesto Eur/, z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech  XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ
realizované policajtom Odd.výkonu služby DI OR PZ Košice pod spisovou značkou XXXXX
V trestnej veci vedenej proti obvinenému XXXXX pre prečin  ublíženia na zdraví podľa § 158  Trestného zákona na tom skutkovom základe, že:

- dňa 07.11.2013 o 16.35 hod viedol osobné motorové vozidlo zn. XXXXX EČV XXXXX  po ceste z Košíc - Barce smerom do Šebastoviec, kde na križovatke s cestou do Valalík nedal prednosť v jazde protiidúcemu motorovému vozidlu zn. XXXXX, XXXXX ktoré viedol vodič XXXXX, došlo k zrážke, pri ktorej utrpel XXXXX ľahkú ujmu na zdraví, a to zlomeninu VII. rebra  vľavo, pomliaždenie spánkovej oblasti hlavy vpravo, pomliaždenie čelovej oblasti hlavy vľavo s tržnou ranou a podvrtnutie krčnej chrbtice, čo si vyžiadalo práceneschopnosť do 42 dní a jeho spolujazdkyňa XXXXX utrpela taktiež ľahkú ujmu na zdraví, a to pomliaždenie ľavej strany hrudníka a pomliaždenie prednej plochy hrudníka a hrudnej kosti, čo si vyžiadalo práceneschopnosť do 42 dní

Odôvodnenie: 
	Uznesením  povereného príslušníka  OR PZ, ODI ODN, sp. zn. XXXXX  zo dňa 05.12.2013  bolo vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodení XXXXX a XXXXX vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený urobil iné vhodné opatrenie tým, že predmetnú dopravnú nehodu oznámil v poisťovni XXXXX kde uviedol všetky potrebné údaje pre náhradu spôsobenej škody. Poškodení XXXXX a XXXXX pri dohode o zmieri uviedli, že od obvineného náhradu škody, ktorú im obvinený spôsobil prečinom podľa § 158 Trestného zákona nežiadajú, pretože obvinený dopravnú nehodu ohlásil príslušnej poisťovni.

	Obvinený zložil na účet Okresnej prokuratúry Košice II finančnú čiastku vo výške 200,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a nemá žiaden záznam v evidenčnej karte vodiča, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Igor Tokár
prokurátor